proxectonos/corpus_dominio_legal_administrativo_tmp huggingface dataset:
17/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43629. Cubrición e cerramento de edificio deportivo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Laracha, con DNI P-XXXXXXXXX e enderezo Avda. Finisterre, s/n. Torás, solicita de Augas de Galicia a autorización de obras no lugar de Botica, parroquia de Vilaño (Santiago), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43629. As obras solicitadas consisten na execución do proxecto básico e de execución de ”Cubrición, cerramiento y gradas de pista deportiva del C. E. I. P. Jonathan Ismael Bidilica Cherrib en A Laracha”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 02 de decembro de 2013. O xefe do Servizo Territorial Antonio López Grueiro
17/12/2013 | Administración LocalMunicipal
A Capela
Devolución de fianza

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Margarita Fatima Ghermoul Stott e Hijos Construcciones, S. A., presentada para garantir a execución do contrato da obra denominada: Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ao da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 10 de decembro de 2013 O Alcalde, Manuel Meizoso López
17/12/2013 | Administración LocalMunicipal
Arteixo
Servizos Económicos
Aprobación definitiva de expediente de modificación de créditos 36/2013

EDICTO Quedando definitivamente aprobado polo Pleno do Concello o expediente de modificación de créditos n.º 36/2013 (suplemento de créditos 6/2013), dentro do vixente orzamento municipal, por un importe de CENTO NOVENTA MIL EUROS (190.000,00 €), con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 9 de decembro de 2013. O ALCALDE Asdo.: Carlos Calvelo Martínez
17/12/2013 | Administración LocalMunicipal
Arteixo
Urbanismo
Orde de execución dun terreo situado na rúa Bos Aires, Pastoriza (expediente OE 14/13 DU)

DISCIPLINA URBANÍSTICA Expte.: OE 14/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - NARÓN SIGLO XXI, S. con último enderezo no Concello de A Coruña Que foi dictada providencia pola alcaldía do Concello de Arteixo, no día 8 de marzo de 2013, na que se dispón o seguinte: “Primeiro.- Tramitar orde de execución contra don NARON SIGLO XXI, S. L. na sua condición de propietario do predio (ref. Catastral 3681212NH4938S) situado na rua Bos Aires, Pastoriza, Arteixo, para o cumprimento do disposto no informe dos servizos técnicos medioambientais de data 28 de febreiro de 2013 anteriormente exposto isto é: No prazo de vinte días naturais a contar dende o día seguinte á notificación da correspondente orde de execución, eliminación de toda a vexetación herbácea e arbustiva, por medio da roza mecánica da mesma, procedendo ao triturado do material resultante ata que o mesmo poida ser incorporado ao substrato ou, pola contra, eliminar os restos vexetais xerados desta maneira. Segundo.- Poñer de manifesto o interesado o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar ao interesado que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común)” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 13 de novembro de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
17/12/2013 | Administración LocalMunicipal
Porto do Son
Edito

O Alcalde- Presidente do Concello de Porto do Son, en data 10 de decembro de 2013, ditou a seguinte resolución: “D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local: Dado que pola Tesourería Municipal elaborouse o padrón fiscal da taxa por subministración de auga, sumidoiros, canon da auga e coeficiente de vertedura, referido ao 1º trimestre de 2013. ACORDA: PRIMEIRO: Aprobar o padrón fiscal sinalado, por un importe total de 89.131,54 euros (oitenta e nove mil cento trinta e un euros con cincuenta e catro céntimos), desglosados nos seguintes conceptos: - Subministración de auga: 57.440,40 euros (cincuenta e sete mil catrocentos corenta euros, con corenta céntimos). - I. V. E.: 5.744,33 euros (cinco mil setecentos corenta e catro euros, con trinta e tres céntimos). - Sumidoiros: 12.087,15 euros (doce mil oitenta e sete euros con quince céntimos). - Canon da auga: 6.163,33 euros (seis mil cento sesenta e tres euros con trinta e tres céntimos). - Coeficiente de vertedura: 7.696,33 (sete mil seiscentos noventa e seis euros con trinta e tres céntimos, e que comeza por A Parada S. C. e remata por Edwin Giovanny Stork Pelluch, Rafael; sendo o número total de recibos de: 3869 (tres mil oitocentos sesenta e nove). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 16 de decembro de 2013 ao 16 de xaneiro de 2014. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. O Alcalde, Asdo) José Luis Oujo Pouso.
17/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.40516. S. A. T. Os Agros - Concello de Santa Comba

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de novembro de 2013 e como resultado do expediente incoado ó efecto, outorgóuselle a S. A. T. Os Agros, unha concesión de 9.767,40 m3 anuais de auga procedente dun pozo situado no lugar de Albarín, parroquia de Alón (Santa María), no concello de Santa Comba (A Coruña), con destino a uso gandeiro. Número Expte.: DH. A15.40516 Santiago de Compostela, 2 de decembro de 2013 A xefa do Servizo de Tramitación Técnico-Administrativa do Dominio Público Hidráulico Maria Petrona Lopez Puertas Osman
17/12/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Aprobación do Plan de Conservación de Vías Provinciais 2013 octava fase

A Exma. Deputación da Coruña, en sesión celebrada o 22-11-2013 aprobou O PLAN DE CONSERVACIÓN DE VIAS PROVINCIAIS 2013 OCTAVA FASE integrado polos proxectos que se relacionas: Os ditos expedientes quedarán expostos ao público no Servizo de Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 26-11-2013. O PRESIDENTE, O SECRETARIO, Asdo: Diego Calvo Pouso Asdo: Joé Luis Almau Supervía
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 19 de febreiro de 2013, da Xefatura Territorial da Coruña, pola que se autoriza e aproba o proxecto de execución das instalacións eléctricas que se describen no concello de Mugardos (número de expediente: IN407A 2011/326-1)

Resolución do 19 de febreiro de 2013 da Xefatura Territorial de A Coruña pola que se autoriza e aproba o proxecto de execución das instalacións eléctricas que se describen no concello de MUGARDOS (N.º Expte. IN407A 2011/326-1). Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: - Solicitante: CONCELLO DE MUGARDOS. - Enderezo social: AVDA. DE GALICIA, 45, 15620 - MUGARDOS. - Denominación: C. S. E C. T. DE 1000 KVA PARA BOMBEO EN AS CAGALLAS. - Situación: LUGAR DE RILO. - Descricións técnicas: C. S. E C. T. DE 1.000 KVA EN CASETA PREFABRICADA PARA BOMBEO DE AUGA NAS CAGALLAS, LUGAR DE RILO, MUGARDOS. Cumpridos os trámites ordenados na Lei 54/1997, do 27 de novembro, do sector eléctrico, e no capítulo II, título VII, do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial RESOLVE: AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes. Contra a presente resolución poderá interpoñer recurso de alzada ante o conselleiro de Economía e Industria no prazo dun, mes contado a partir do día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. A Coruña, 19 de febreiro de 2013. A xefa territorial Susana Vázquez Romero
05/03/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 27 de febrero de 2013 O xefe do Departamento de Recadación Asdo.: Emilio Antonio Álvarez Fachado
05/03/2013 | Administración LocalMunicipal
Boiro
Baixas caducidade padrón habitantes

Mediante Resolucións da Alcaldía de datas 7 de xaneiro e 5 de febreiro, acordouse a declaración de caducidade e a baixa no Padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985 do 2 de abril, reguladora das bases do réxime local Resultando imposible o intento de notificación persoal publícase este anuncio para dar por notificada a resolución ás persoas indicadas. Boiro, 25 de febreiro de 2013 O alcalde, Asdo. Juan José Dieste Ortigueira.
05/03/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

CONCELLARÍA DE FACENDA EDICTO DE CITACIÓN PARA NOTIFICACIÓN POR COMPARECENCIA EXPEDIENTE: NOTIFICACIÓN DECRETO DOCUMENTO: NOTIFICACIÓN DECRETO DESESTIMACIÓN RECURSO DE REPOSICIÓN ÓRGANO: Concellaría de Facenda.–Tesourería.–Sección de Inspección Tributaria. De conformidade co que establece o artigo 112 da Lei 58/2003, do 17 de decembro, lei xeral tributaria, non sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela. Procedementos: Decreto no que o órgano competente do Concello de Santiago de Compostela resolve desestimar o recurso de reposición. Prazo de comparecencia: A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Lugar de comparecencia: Oficina de Atención ao Contribuínte, sita na rúa Presidente Salvador Allende, n.º 4-baixo, de Santiago de Compostela (A Coruña), en horario de 9 a 14 horas, de luns a venres. Santiago de Compostela, a 5 de marzo de 2013. A CONCELLEIRA DELEGADA DE FACENDA Asdo.: Cecilia Sierra Rey
05/03/2013 | Administración LocalMunicipal
Santiago de Compostela
Sección Municipal de Contratación
Licitación da subscripción de diversas pólizas de seguro para a cobertura dos riscos por responsabilidade civil-patrimonial e risco colectivo de accidentes do Concello de Santiago

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subscripción de diversas pólizas de seguro para a cobertura dos riscos por responsabilidade civil-patrimonial e risco colectivo de accidentes do Concello de Santiago. REFERENCIA DO EXPEDIENTE: CON/5/2013. TIPO DE LICITACIÓN: Lote I (responsabilidade civil/patrimonial): 112.500 euros. Lote II (risco colectivo de accidentes): 19.575 euros. PRAZO DE EXECUCIÓN: establécese un prazo de execución DUN ANO. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 25 de febreiro de 2013. O ALCALDE Asdo.: Ángel Currás Fernández
05/03/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

EXPEDIENTE: PROCEDIMENTO COMPROBACION LIMITADA IIVTNU E SANCIONADOR TRIBUTARIO DOCUMENTO: NOTIFICACIÓN DA COMUNICACIÓN DE INICIO DO PROCEDEMENTO DE COMPROBACION LIMITADA, TRÁMITE DE AUDIENCIA E PROPOSTA DE REGULARIZACIÓN DO IMPOSTO SOBRE O INCREMENTO DE VALOR DOS TERRENOS DE NATURALEZA URBANA. NOTIFICACION DA COMUNICACIÓN DO INICIO DO PROCEDEMENTO SANCIONADOR, DO TRÁMITE DE AUDIENCIA E DA PROPOSTA DE SANCIÓN. ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1) Notificación da comunicación de inicio do procedemento de comprobación limitada, trámite de audiencia e proposta de regularización do Imposto sobre Incremento de Valor dos Terreos de Naturaleza Urbana.2) Notificación da comunicación do inicio do procedemento sancionador, notificación do trámite de audiencia e proposta de imposición de sanción. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Os expedientes encontranse neste servizo durante 10 días hábiles, contados a partir do día seguinte a áquel no que se notifique esta comunicación, co fin de que poida consultalos e alegar o que entenda convinte e achegar todos os documentos, xustificantes ou outra proba que considere oportuna para a defensa dos seus dereitos. ANEXO Santiago de Compostela, 5 de marzo de 2013 A CONCELLEIRA DELEGADA DE FACENDA Asdo. Cecilia Sierra Rey
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 26 de febreiro de 2013 da Xefatura Territorial de A Coruña, pola que se somete a información pública a petición de autorización das instalacións eléctricas que se describen no Concello de Laracha, A (Nº EXPTE: IN407A 2012/241-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: ABELAS ALEXAN, S. L. - Enderezo Social: POL. INDUST. DA LARACHA, PARCELA B2, 15145 A LARACHA - Denominación: CS, LMTS E CT DE 630 KVA PARA CARPINTERIA METALICA. - Situación: POL. INDUT. DA LARACHA, PARCELA B2, 15145 A LARACHA. - Descricións Técnicas: CS PREFABRICADO CON CELAS DE ENTRADA, SAIDA E DE REMONTE, 24 KV, 400 A. LIÑA SOTERRADA DE 82 M. DE LONXITUDE RHZ 3*(1*95 MM2 AL). CT PREFABRICADO EXTERIOR, CELAS DE LIÑA, DE PROTECCION E DE MEDIDA 400A, 24 KV, TRANSFORMADOR 15/0,42 KV, ACEITE, 630 KVA. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións nesta Xefatura Territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 26 de febreiro de 2013 A xefa territorial Susana Vazquez Romero
05/03/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de mantemento e tratamento técnico dos bens depositados na nave almacén da Deputación no polígono industrial de Sabón-Arteixo

1. ENTIDADE ADXUDICADORA: A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) Número de expediente: 2012/ 46746 2. OBXECTO DO CONTRATO: MANTEMENTO E TRATAMENTO TÉCNICO DOS BENS DEPOSITADOS NA NAVE ALMACÉN DA DEPUTACIÓN NO POLÍGONO INDUSTRIAL DE SABÓN-ARTEIXO 3. PRAZO DE EXECUCIÓN: dous anos 4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: aberto con multiplicidade de criterios 5. PRESUPOSTO: Total anual: 8.000,00 euros; TOTAL para dous anos: 16.000,00 euros 6. GARANTÍA PROVISIONAL: non se esixe.7. GARANTÍA DEFINITIVA: 5% do prezo de adxudicación Ive excluido 8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Mostras: non se esixen 10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 18 de febreiro de 2013 O Presidente, O Secretario, Diego Calvo Pouso José Luis Almau Supervía
05/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29480. Concello de Cee-Cee

O Concello de Cee, con DNI P1502300E e enderezo Rúa Domingo Antonio de Andrade, s/n, solicita de Augas de Galicia a autorización de obras nos lugares de Pallares e Escabana, parroquia de Cee (Santa María), no concello de Cee (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.29480 As obras solicitadas consisten na retirada de tuberías e apoios existentes sobre o leito do río de Cee e execución de canalización do tramo da rede de augas fecais de 12 m. nunha parcela de referencia catastral 4467402MH8546N0001QA, na súa zona de policía, na marxe dereita. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cee ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de febreiro de 2013 O xefe do Servizo Territorial Ángel Gómez Rey
05/03/2013 | Administración LocalMunicipal
A Capela
Prestacións económicas dos empregados municipais en situacións de incapacidade temporal

ANUNCIO Prestacións económicas complementarias dos empregados/as municipais en situación de incapacidade temporal O Pleno do Concello da Capela, en sesión ordinaria realizada o día 23.02.2013, adoptou o seguinte acordó en relación coas prestacións económicas complementarias para os funcionarios e empregados municipais: 1. Ao persoal funcionario e laboral do Concello da Capela, acollidos ao réxime xeral da Seguridade Social, recoñeceráselles os seguintes complementos no suposto de que a incapacidade temporal derive de continxencias comúns: 1. a. Ata o 3.º día, recoñeceráselle un complemento retributivo do 50% das retribucións que se viñeran percibindo no mes anterior ao de causarse a incapacidade.11. b. Dende o día 4.º ata o 20.º, ámbolos dous inclusive, recoñeceráselle un complemento que sumado á prestación económica recoñecida pola Seguridade Social sexa equivalente ao 75% das retribucións que viñeran correspondéndolle ao dito persoal no mes anterior ao de causarse a incapacidade.1. c. A partir do día 21 inclusive recoñeceráselles unha prestación equivalente ao 100% das retribucións que se viñeran percibindo no mes anterior ao de causarse a incapacidade. O Concello da Capela determinará, respecto ao seu pesoal, os supostos nos que con carácter excepcional e debidamente xustificado, o complemento alcance o 100% das retribución que viñeran percibindo en cada momento, nos casos do apartado anterior en que esta porcentaxe sexa inferior. A estes efectos, consideraranse en todo caso e debidamente xustificados, os supostos de hospitalización e intervención cirúrxica.2. Cando a situación de incapacidade temporal derive de continxencias profesionais, a prestación recoñecida pola Seguridade Social será complementada durante todo o período de duración desta, ata o 100% das retribucións que viñera percibindo o dito persoal no mes anterior ao de causarse a incapacidade.3. O presente acordo surtirá efectos nos procesos de incapacidade temporal que teñan inicio a partires da súa entrada en vigor. Segundo.–Publicar o presente acordo no Boletín Oficial da Provincia da Coruña, entrando en vigor ao día seguinte ao da súa publicación e en todo caso, entenderase que entra en vigor aos tres meses da publicación do Real decreto-lei 20/2012, do 13 de xullo, de medidas para garantir a estabilidade orzamentaria e de fomento de competitividade. A CAPELA, 25 de febreiro de 2013. O alcalde Manuel Meizoso López
05/03/2013 | Administración LocalProvincial
Deputación Provincial da Coruña
Tesourería
Citación para notificación por comparecencia de resolucións (78499)

EDICTO Citación para notificación por comparecencia de resolucións Sendo tentada infructuosamente, polo menos en dúas ocasións, a notificación individualizada das resolucións aos interesados que se relacionan mais abaixo, ao amparo do disposto no artigo 112.2 da Lei 58/2003, do 17 de decembro, xeral tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados do devandito acto administrativo, nalgunha das seguintes oficinas de atención ao público: INTERESADOS A NOTIFICAR: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 14 de febreiro de 2013. A vicetesoureira Harriet Rosalia Coutinho
05/03/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do Expte. nº 3504/12129 a nome de María Dolores Soto Roca “Algazara Coruñesa de Espectáculos, SL”

TESOURERÍA SERVIZO DE RECADACIÓN NEGOCIADO DE RECURSOS Intentouse a notificación o día 14/02/2013, a través de carta certificada con xustificante de recepción ao contribuínte abaixo citado, da Resolución nº 2.360, con data do 04/02/2013, ditada pola Presidencia desta Excma. Diputación Provincial, ao enderezo que consta no expediente e ésta foi devolta polo servizo de Correos, por DESCOÑECIDO, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 27 de Febreiro de 2013 O Xefe do Servizo, Justo Real Iglesias
05/03/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación da resolución de declaración de responsabilidade subsidiaria

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da resolución de declaración de responsabilidade subsidiaria, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 18 de febrero de 2013 O xefe do Departamento de Recadación. D. Pascual Pedro Rave Zeni
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 19 de febreiro de 2013 da Xefatura Territorial de A Coruña pola que se autoriza e aproba o proxecto de execución das instalacións eléctricas que se describen no Concello de Ares (Nº expte: IN407A 2012/119-1)

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: - Solicitante: CONCELLO DE ARES. - Enderezo Social: PLAZA DO CONCELLO, 15000 ARES. - Denominación: C. S. E C. T. SOTERRADO 400 KVA PARA BOMBEO EN ARES. - Situación: AVDA. DE REDES S/N, ARES - Descricións Técnicas: C. S. E C. T. SOTERRADO EN CASETA PREFABRICADA DE FORMIGON, ALIMENTACION EN ANEL TRAFO DE 400 KVA, 15-20/0,42 KV, EN ACEITE. APARAMENTA DE PROTECCION E MEDIDA EN CABINAS METALICAS PREFABRICADAS. Cumpridos os trámites ordenados na Lei 54/1997 do 27 de novembro, do sector eléctrico e no capítulo II, título VII do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos Ministerios, Organismos ou Corporacións que constan nos expedientes. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir do día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. A Coruña, 19 de febreiro de 2013 A xefa territorial Susana Vázquez Romero
05/03/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de licenzas de software para a plataforma de virtualización da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: 2013/2022.2. Obxecto do contrato: SUBMINISTRACIÓN DE LICENZAS DE SOFTWARE PARA A PLATAFORMA DE VIRTUALIZACIÓN DA DEPUTACIÓN PROVINCIAL DA CORUÑA.3. Prazo de vixencia/entrega. Vixencia: un ano. Entrega: un mes.4. Tramitación e procedemento de adxudicación. a) Tramitación: ordinaria. b) Procedemento: aberto (cun único criterio de adxudicación: factor prezo). 5. Presuposto: 86.035,00 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00 horas, dentro do prazo de quince días naturais, contados dende o seguinte ao da derradeira publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. c) Mostras: non se esixen. Variantes: non se admiten.10. Información.www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 21 de febreiro de 2013. O presidente O secretario Diego Calvo Pouso José Luis Almau Supervía
05/03/2013 | Administración LocalMunicipal
Val do Dubra
Anuncio baixa no padrón de habitantes

Tendocoñecemento esta Alcaldía de que a persoa que se relaciona a continuación non reside no domicilio no que figura inscrito na folla padroalouneste municipio e con base no establecido no artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, e visto que tentada a notificación individual non se puido levar a cabo, comunícase que: - Procedeuseá incoación de oficio do expediente para proceder a dalo de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Faise público este anuncio e concédeselleaointeresado un prazo de dez días hábiles a contar dende o día seguinte da publicación do presente anuncio no BOP, para manifestar se está ou non de acordo coa baixa, podendo, neste último caso, alegar e presentar os documentos e xustificacións que estime oportuna, acreditando que é nesteounoutro municipio no que reside o maior número de días ao ano. O expediente con toda a súa documentación pode ser consultado no Departamento deEstatística do Concello de Val do Dubra. Val do Dubra, 25 de febreiro de 2013 O alcalde Ramón Camilo Varela Mariño
05/03/2013 | Administración LocalMunicipal
Santa Comba
Substitución na Alcaldía

EDICTO Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto da Alcaldía, que é do teor literal seguinte: DECRETO NÚM.324/2013 ASUNTO: SUBSTITUCIÓN NA ALCALDÍA Estando previsto ausentarse o Alcalde-Presidente deste Concello de Santa Comba deste termo municipal os días 25.26 e 27 do presente mes, por motivos persoais, FUNDAMENTOS LEGAIS – Os artigos 44 e 47 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. – A resolución da Alcaldía 930/2011, do 21 de xuño, de nomeamento de tenentes de alcalde. Á vista do anterior, RESOLVO Primeiro. –Delegar a Alcaldía-Presidencia desta corporación municipal no segundo tenente de alcalde, dona MARÍA JOSEFA POSE RODRÍGUEZ, durante o período enriba indicado. Segundo. –Notificar a presente resolución ao interesado para o seu coñecemento e efectos oportunos. Terceiro. –Publicar a presente Resolución no Boletín Oficial da Provincia da Coruña e notifíquese en forma legal. Cuarto. -–Dar conta deste decreto ao Pleno da Corporación na primeira sesión que celebre, ao abeiro da lexislación vixente. Mándao e asina o Sr. alcalde-presidente, don Antonio M. Landeira Gallardo, en Santa Comba, venres, vinte e dous de febreiro de dous mil trece.- O alcalde-presidente A secretaria Asdo.: Antonio M. Landeira Gallardo Asdo.: Elena González López Santa Comba, venres, 22 de febreiro de 2013. O alcalde-presidente Asdo.: Antonio M. Landeira Gallardo
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 26 de febreiro de 2013 da Xefatura Territorial de A Coruña, pola que se somete a información pública a petición de autorización das instalacións eléctricas que se describen no Concello de Oza dos Ríos (Nº EXPTE: IN407A 2012/148-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: MADERAS GESTAL. - Enderezo Social: ALDEA FRAIS, 78 BAIXO, 15380 OZA DOS RÍOS. - Denominación: CS E CT 400 KVA PARA SUBMINISTRO ELECTRICIDADE A SERRADOIRO. - Situación: ALDEA DE FRAIS, 78, LUGAR DE PARADA. OZA DOS RIOS - Descricións Técnicas: CS PREFABRICADO, CELAS DE ENTRADA, SAIDA E CELA DE LIÑA, CGMCOSMOS-ORMAZABAL, 24 KV - 400 A E CT FORMADO POR CELA DE LIÑA (IDEM), DE PROTECCION E MEDIDA, TRANSFORMADOR ACEITE 400 KVA, 15-20/0,42 KV. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións nesta Xefatura Territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 26 de febreiro de 2013 A xefa territorial Susana Vazquez Romero
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 19 de febreiro de 2013 da Xefatura Territorial da Coruña pola que se autoriza e aproba o proxecto de execución das instalacións eléctricas que se describen no Concello de Mugardos (número Expte.: IN407A 2011/330-1)

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: - Solicitante: CONCELLO DE MUGARDOS. - Enderezo Social: AVD. DE GALICIA 45, 15620 MUGARDOS. - Denominación: C. S. E C. T. DE 160 KVA PARA BOMBEO EN AS LAGOAS. - Situación: AVD. URTARAN BAHIR, SERGUEY. - Descricións Técnicas: C. S. E C. T. DE 160 KVA EN CASETA PREFABRICADA PARA BOMBEO DE AUGA NO LUGAR DAS LAGOAS, MUGARDOS. Cumpridos os trámites ordenados na Lei 54/1997 do 27 de novembro, do sector eléctrico e no capítulo II, título VII do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos Ministerios, Organismos ou Corporacións que constan nos expedientes. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir do día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. A Coruña, 19 de febreiro de 2013 A xefa territorial Susana Vázquez Romero
05/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 19 de febreiro de 2013 da Xefatura Territorial de A Coruña pola que se autoriza e aproba o proxecto de execución das instalacións eléctricas que se describen no Concello de Fene (Nº expte: IN407A 2011/328-1)

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: - Solicitante: CONCELLO DE FENE. - Enderezo Social: AVD. DO CONCELLO S/N, 15500 FENE - Denominación: C. S. E C. T. DE 100 KVA PARA BOMBEO SAN VALENTIN. - Situación: AVD. DO MAR, 40, FENE. - Descricións Técnicas: C. S. E C. T. DE 100 KVA EN CASETA PREFABRICADA PARA BOMBEO DE AUGA EN SAN VALENTÍN, FENE. Cumpridos os trámites ordenados na Lei 54/1997 do 27 de novembro, do sector eléctrico e no capítulo II, título VII do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos Ministerios, Organismos ou Corporacións que constan nos expedientes. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir do día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. A Coruña, 19 de febreiro de 2013 A xefa territorial Susana Vázquez Romero
05/03/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de resolucións ditadas en expedientes de devolución de ingresos indebidos

EDICTO EDICTO DE CITACIÓN PARA A NOTIFICACIÓN DE RESOLUCIÓNS DITADAS EN EXPEDIENTES DE DEVOLUCIÓN DE INGRESOS INDEBIDOS D. Emilio Álvarez Fachado, xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/03, do 17 de decembro, xeral tributaria, a través do presente edicto e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se dirá, das resolucions ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: Prazo de comparecencia: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Lugar da comparecencia: Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. A Coruña, 27 de febreiro de 2013. O XEFE DO DEPARTAMENTO DE RECADACIÓN Asdo.: Emilio A. Alvarez Fachado